In nomine Domini, Amen. Anno Incarnationis ejusdem millesimo CCCo quinquagesimo septimo, quarta die mense januarii. Ego Vienetus Li Broissans de Villari, omnibus notum facio quod ego retineo, pro me et meis heredibus, ad censam perpetuam, a fratre Galtero, monaco et ranterio monasterii Cisterciensis, bona que secuntur, videlicet unum mansum cum pertinentiis suis, sittum in villa de Villari juxta mansum mei Vieneti. Item dimidium jornale terre in finagio de Cherreyo Es Vaiches juxta Chienicum Le Quassetet. Item dimidium jornale in dicto finagio juxta dictum Le Vanet. Item tertiam parte unius jornalis terre A Laige Gremaul juxta terram Vieneti Le Brichet. Item tertiam parte unius jornalis Es Angles et partitam cum uxore Johannis Marmuez. Item tertiam parte unius jornalis in finagio de Lourme juxta terram Johannis Chaudot. Item quartam parte unius jornalis ad viam de Maiguilli juxta Cheminum. Item quartam partem unius jornale A La Mars Daise et partitur cum Phileberto Marmuez. Item dimidiam soicturam prati Es Espenotes et partitur cum prato uxoris baillivi de Villari. Item le tiers dune soicture de prey in praerie de Velers en La Nohee Forremoiche et partitur cum uxore Johannis Marmuez. Item dimidiam soicturam in dicta praeria A La Mars Es Gras et pertitur cum uxore Johannis Marmuez. Item tertiam partem unius soicture prati in praeria de Velers juxta pratum Hugonis Le Troignot et pertitur cum uxore Johannis Marmuez. Hanc autem accensationem retineo pro uno floreno de Florencia a me vel meis heredibus seu a nobis causam habentibus quolibet anno religiosis Cistercii, in die festo beati Johannis quod est post nativitatem Domini nostri, persolvendo sub pena septem solidorum divionensium pro emenda pro quolibet deffectum. Promittens, per juramentum meum super Sancta Dei Euvangelia corporaliter prestitum, et sub obligatione omnium bonorum meorum mobilium et immobilium presentium et futurorum, dictum florenum de censiva solvere et reddere anno quolibet die predicta religiosis supradictis sub pena prenominata. Renuntians hoc facto omnibus exceptionibus, rationibus et allegationibus juris et facti que contra tenorem presentium possent obici vel opponi, jurique dicenti generalem renuntiationem non valere. Volens me ad premissorum observantiam compelli quasi ex re adjudicata per curiam domini ducis Burgundie, cujus juriditioni quo ad hoc suppono me heredes meos et omnia bona mea. In quorum testimonium, sigillum dicte curie istis litteris obtinui apponi. Actum in presentia Johannis, fratris et coadjutoris, Perreneti magistri, Guidonis, clerici dicte curie, tabellionis apud Sanctum Johannem juxta Laudonam, Berreloti, eorum fratris, et Hugonini Le Pourterat de Maiguilli, testium ad ad hoc vocatorum, anno et die predictis.